
Izdots saskaņā ar
Ministru kabineta 10.08.2021. noteikumu Nr. 528
“Vispārējās izglītības iestāžu un profesionālās izglītības iestāžu
pedagoģiskā procesa un eksaminācijas centru profesionālās kvalifikācijas
ieguves organizēšanai obligāti nepieciešamā dokumentācija” 2.2. apakšpunktu,
Ministru kabineta 15.07.2016. noteikumu Nr. 480
“Izglītojamo audzināšanas vadlīnijas un informācijas,
mācību līdzekļu, materiālu un mācību un audzināšanas
metožu izvērtēšanas kārtība” 10.8. apakšpunktu


IEVADS
Attīstības plāns izstrādāts, par pamatu ņemot šādus principus –  humanitāte, demokrātisms, radošā darbība, individualizācija, profesionalitāte,, mūsdienīgums. 
Attīstības plāna izstrādē piedalījušās visas izglītības procesā iesaistītās mērķgrupas – iestādes pedagoģiskais kolektīvs, ņemot vērā izglītojamo vecāku, vadības, tehnisko darbinieku redzējumu par izglītojamo vajadzībām izglītības iestādē, pašvaldības un ārējo vērtētāju (vadītāja novērtēšanas) ieteikumus. 
Attīstības plāns izskatīts izglītības iestādes Pedagoģiskajā padomē, Iestādes padomē, saskaņots ar dibinātāju – Madonas novada pašvaldību.

I. IZGLĪTĪBAS IESTĀDI RAKSTUROJOŠIE RĀDĪTĀJI

	Raksturojošie rādītāji
	Mācību gads

	Īstenotās izglītības programmas
	Uz 01.09.2023.
	Uz 01.09.2024.
	Uz 01.09.2025.
	Uz 31.05.2026.

	Vispārējā pirmsskolas izglītības programma (kods 0101 1111)
	109
	105
	106
	113

	Speciālā pirmsskolas izglītības programma izglītojamajiem ar valodas traucējumiem (kods 0101 5511)
	1
	2
	2
	3

	Speciālā pirmsskolas izglītības programma izglītojamajiem ar jauktiem attīstības traucējumiem (kods 0101 5611)
	9
	7
	2
	4

	Speciālā pirmsskolas izglītības programma izglītojamajiem ar garīgās attīstības traucējumiem (kods 0101 5811)
	4
	5
	5
	6

	Izglītojamo skaits iestādē kopā
	123
	119
	115
	126

	Nodrošinājums ar pedagogiem, atbalsta personālu, administrāciju
	Mācību process iestādē tiek nodrošināts ar atbilstošas kvalifikācijas pedagoģisko  personālu:12 pirmsskolas izglītības skolotājas, 2 pirmsskolas izglītības mūzikas skolotājas, 2 pirmsskolas izglītības sporta skolotājas, 1  skolotājs mentors un atbalsta personāls (1 logopēde, speciālās izglītības skolotāji, 5 asistentes). Iestādē ir 3 Montesori atveseļojošās pedagoģijas speciālistes, 1 smilšu spēles terapijas speciāliste, 1 dabas vides estētikas speciāliste. Administrācijas sastāvu veido vadītāja un 2 metodiķes.

	Īpašais piedāvājums jeb
izglītības iestādes specializācija
	Pirmsskolas izglītības programmu īstenošana norisinās divās apmācību vietās, kas sniedz atbalstu ģimenēm, nodrošinot izglītības pieejas nodrošinājumu pēc iespējas tuvāk izglītojamā dzīves vietai. 
Iestāde īsteno trīs speciālās pirmsskolas izglītības programmas, kas nodrošina iekļaujošas izglītības pamatnostādnes. Izglītojamajiem, kam nepieciešami atbalsta pasākumi un speciālo pirmsskolas izglītības programmu izglītojamajiem tiek nodrošinātas un īstenotas individuālās un apakšgrupu nodarbības pie speciālās izglītības skolotājām: logopēds, logoritmika, Montesori, Smilšu spēles terapija, mūzika, koriģējoša vingrošana. 
Peldētapmācības nodarbības.
Interešu izglītības programma- tautas deja.
Ir sadarbības līgums ar nodibinājumu “Centrs Dardedze”, īstenojot “Džimbas 11 soļu drošības programmu”. Programmas īstenošanas mērķis ir izglītot bērnus par drošību attiecībās, tādejādi mazinot vardarbības riskus bērnu dzīvē.
6-7gadīgajiem izglītojamajiem tiek īstenota garīgās  veselības veicināšanas programma pirmsskolā “PROMEHS”,  kā arī klusuma apzinātības vingrinājumi programmas “Klusuma skola” ietvaros.
Dalība projektā Nr. 4.2.2.1./1/25/I/001 ESF+ “ STEM un pilsoniskās līdzdalības norises plašākai izglītības pieredzei un karjeras izvēlei”.        

	Izglītības kvalitāti raksturojošie rādītāji 

	Raksturojošie rādītāji
	Pēdējos 2 gados
	Šobrīd

	Kvalitātes mērķi:
1. Personālresursu un materiāltehnisko resursu nodrošinājums kvalitatīva izglītības procesa nodrošināšanai.
2.  Izglītības programmu īstenošanas kvalitātes nodrošināšana:
2.1. 	Kvalitatīvas iekļaujošās izglītības īstenošana licencētajās programmās,
2.2. 	Kvalitatīvi sagatavot izglītojamos nākamajam izglītības posmam,
3. Sadarbības ar izglītojamo ģimenēm veicināšana izglītības un audzināšanas jautājumu risināšanā.

	Vidējie statistiskie mācību sasniegumi ikdienas mācībās
		Izglītojamo vidējie statistiskie sasniegumi  mācību jomās mācību gada noslēgumā
	
	
	Noslēdzot 2023./24.m.g.
	Noslēdzot 2024./25.m.g.
	Noslēdzot 2025./26.m.g.

	
	1.posms
	Valodas jomā
	42%
	48%
	60%

	
	
	Matemātikas jomā
	43%
	45%
	33%

	
	
	Dabaszinātņu jomā
	43%
	49%
	33%

	
	
	Kultūras izpratnes un pašizpausmes mākslā jomā
	44%
	46%
	67%

	
	
	Sociālā un pilsoniskā  jomā
	44%
	45%
	67%

	
	
	Tehnoloģiju  jomā
	44%
	46%
	87%

	
	
	Veselības un fiziskās aktivitātes  jomā
	46%
	48%
	67%

	
	2.posms
	Valodas jomā
	65%
	66%
	65%

	
	
	Matemātikas  jomā
	64%
	65%
	63%

	
	
	Dabaszinātņu  jomā
	70%
	67%
	66%

	
	
	Kultūras izpratnes un pašizpausmes mākslā jomā
	63%
	64%
	65%

	
	
	Sociālā un pilsoniskā jomā
	65%
	65%
	66%

	
	
	Tehnoloģiju mācību jomā
	63%
	64%
	66%

	
	
	Veselības un fiziskās aktivitātes jomā
	63%
	65%
	68%

	
	3.posmsms (1gads)
	Valodas jomā
	81%
	62%
	63%

	
	
	Matemātikas  jomā
	70%
	62%
	66%

	
	
	Dabaszinātņu jomā
	73%
	65%
	66

	
	
	Kultūras izpratnes un pašizpausmes mākslā jomā
	70%
	62%
	66%

	
	
	Sociālā un pilsoniskā  jomā
	73%
	63%
	66%

	
	
	Tehnoloģiju  jomā
	73%
	62%
	64%

	
	
	Veselības un fiziskās aktivitātes jomā
	73%
	62%
	63%

	Mācību programmas vidējais apguves rādītājs, noslēdzot pirmsskolas izglītības programmas apguvi 

	Valodas jomā
	65%
	62%
	63%

	
	Matemātikas  jomā
	68%
	62%
	64%

	
	Dabaszinātņu jomā
	67%
	62%
	65%

	
	Kultūras izpratnes un pašizpausmes  jomā
	69%
	62%
	59%

	
	Sociālā un pilsoniskā mācību jomā
	69%
	62%
	67%

	
	Tehnoloģiju  jomā
	69%
	63%
	59%

	
	Veselības un fiziskās aktivitātes jomā
	69%
	63%
	66%




	Pedagogu profesionālās kompetences pilnveide
	100% pedagogi ir vērojuši rotaļnodarbības, dalījās ar labās prakses piemēriem izglītības iestādē.
100% pedagogu izglītība un profesionālās pilnveides programmu apguve atbilst normatīvajos aktos noteiktajam.
2023./2024. m.g. skolotājas dalījās ar labās prakses piemēriem iekļaujošā izglītībā ar Rēzeknes pilsētas vadības komandām, Latgales novada un Lietuvas pirmsskolu kolēģiem.
2024./2025.m.g. skolotāju dalība pieredzes forumā “Atbalsts katra izglītojamā individuālo kompetenču attīstībai””  Gulbenē.
Projekta “Kompetenču pieeja mācību saturā ietvaros  konferencē “Skola katram bērnam: Iekļaujošas izglītības iespējas un risinājumi izglītības iestādē” tika prezentēts iestādes darbs iekļaujošajā izglītībā.
Pedagogi regulāri veic savu pašvērtējumu, izvirza turpmākos mērķus profesionālās kompetences pilnveidei.
Pedagogi dalījās ar labās prakses piemēriem iekļaujošā izglītībā ar Alūksnes un Rēzeknes novada pirmsskolas iestāžu vadības komandām un skolotājiem.
Pedagogi piedalījās skolotāju pieredzes forumā “Saskatīt. Saprast. Sasniegt.”  Gulbenē prezentējot metodisko materiālu “Viena virsotne- dažādi ceļi”

	Materiāltehniskās bāzes nodrošinājums
	Tiek īstenota mērķtiecīga metodiskās bāzes papildināšana atbilstoši iestādē izvirzītajam prioritātēm:
2023./2024.m.g. dabaszinātņu mācību jomai papildināts literatūras klāsts lasītprasmes attīstīšanai.
2024./2025.m. matemātikas mācību jomā papildināts sižeta-lomu rotaļām nepieciešamo materiālu klāsts.
2025./2026.m.g.iegādāti metodiskie materiāli karjeras izglītībai un bērnu talantu izkopšanai.

	Iekļaujošās izglītības kvalitātes rādītāji
	2024./2025.m.g.:
Īstenoti 14 individuālie izglītības plāni.
Nodrošinātas individuālās un apakšgrupu nodarbības pie logopēda, logoritmika, Montesori, Smilšu spēles terapija, peldbaseins, koriģējošā vingrošana, mūzika.
Džimbas 11 soļu programma.
Promehs. Klusuma apzinātības skolas vingrinājumi.
Dziedāšanas pulciņš.
Ritmikas nodarbības.
	2025./2026.m.g.:
Īstenoti 14 individuālie izglītības plāni.
Kvalitatīvas individuālās sarunas starp  speciālo programmu izglītojamo vecākiem un atbalsta speciālistiem par individuālo izglītības plānu īstenošanu, problēmām, izaugsmi un jaunu rīku meklēšanu izglītojamo izaugsmei.
Darbs pie talantu apzināšanas un izkopšanas.
Promehs. Klusuma apzinātības skolas vingrinājumi.
Džimbas 11 soļu programma
Ritmikas nodarbības.
Dziedāšanas pulciņš.

	Likumisko pārstāvju līdzdalība iestādē organizētajās aktivitātēs, pasākumos (vidēji %)
	2023./24.m.g.- 93%
2024./25.m.g. - 95%
2025./26.m.g. - 96%

	Interešu izglītības programmu piedāvājums
	Interešu izglītības programma “Tautas deja” (3 grupas)

	Dalība un sasniegumi olimpiādēs, konkursos
	2023./2024.m.g.: 
Pateicība par aktīvu dalību un radošu ieguldījumu VENDEN rīkotājā bērnu zīmējumu konkursā ”Ūdens mūsu pasaulē”.
Madonas novada mazo vokālistu konkursā “Cīrulītis”  piedalījās 5 izglītojamie, vecuma grupā līdz 7 gadi iegūta 1. vieta.
Dalība Madonas novada pirmsskolas vecuma bērnu deju kolektīvu koncertos- skatē (3 grupas). 
2024./2025.m.g. 
Madonas novada mazo vokālistu konkursā “Cīrulītis”  piedalījās 6 izglītojamie, vecuma grupā līdz 5 gadi iegūta 1. vieta.
Zīmējumu konkursā “ Mana sporta stunda” pirmsskolas grupā 1.vieta.
Dalība Madonas novada pirmsskolas vecuma bērnu deju kolektīvu koncertos- skatē Lauterē un Ļaudonā  “Deju karuselis” (3 grupas).
Dalība Eiropas skolu sporta dienā.
2025./2026.m.g. 
Madonas novada mazo vokālistu konkursā “Cīrulītis” piedalījās 6 izglītojamie.
Dalība Madonas novada pirmsskolas vecuma bērnu deju kolektīvu koncertos Sauleskalnā un Barkavā  “Visskaistākie pavasara ziediņi” (3 grupas).
Latvijas valsts mežu rīkotajā zīmējumu konkursā “Brīnumainā koku pasaule” Atzinības raksts par oriģinālu sniegumu pastkaršu zīmējumu konkursā.
Diploms par 2.vietu Olimpiskās dienas 2026 zīmējumu konkursā.
Pateicība par aktīvu dalību un radošu ieguldījumu VENDEN rīkotājā bērnu zīmējumu konkursā ”Ūdens mūsu pasaulē”.

	Sasniegumi:

	Kategorijā 
“Atbilstība mērķiem”
	Nodrošināta iekļaujoša, droša un izglītojamo vajadzībām atbilstoša vide. 100 % absolventu vecāku atzīst, ka iestāde veicina draudzīgas un biedriskas attiecības, savukārt 94,4 % pedagogu pozitīvi vērtē iekļaujošās izglītības īstenošanu.
Nodrošināta speciālās izglītības pieejamība iespējami tuvu izglītojamo dzīvesvietai. Iestādē tiek īstenotas 3 speciālās pirmsskolas izglītības programmas, kurās izglītību apgūst 14 izglītojamie. Viņiem tiek izstrādāti un vismaz divas reizes gadā aktualizēti individuālie izglītības plāni.
Izveidota sistemātiska izglītojamo vajadzību un sasniegumu apzināšanas sistēma. Izglītojamo attīstības un mācību sasniegumi tiek regulāri diagnosticēti, fiksēti E-klasē un analizēti individuālajās sarunās, metodiskajās sanāksmēs un pedagoģiskās padomes sēdēs. Iegūtie dati tiek izmantoti nepieciešamā atbalsta plānošanai.
Mācību sasniegumu vērtēšana tiek īstenota sistemātiski, izmantojot diagnosticējošo, formatīvo un summatīvo vērtēšanu. Iegūtie rezultāti tiek izmantoti izglītojamo individuālās izaugsmes izvērtēšanai un turpmākā mācību procesa plānošanai.
Izglītojamajiem nodrošinātas daudzveidīgas iespējas attīstīt un demonstrēt savus talantus. Tautisko deju nodarbībās iesaistījās 61 izglītojamais, savukārt Mazo vokālistu konkursā “Cīrulītis” – 13 izglītojamie; 5 tika izvirzīti dalībai novada konkursā.
Izglītojamie guvuši nozīmīgus sasniegumus konkursos. Madonas novada dziedātāju konkursā “Cīrulītis” iegūta 1. un 2. vieta, apliecinot mērķtiecīgu darbu muzikālo spēju un talantu attīstībā.
Izglītojamo dalība koncertos, konkursos un dažādos kultūras pasākumos sekmē pašapziņas, sadarbības, komunikācijas, pašizpausmes un uzstāšanās prasmju attīstību, kā arī veicina piederības izjūtu iestādei un vietējai kopienai. Izglītojamie aktīvi piedalījušies dažādos iestādes un ārpus iestādes pasākumos: iestādes pasākumos, Barkavas pansionāta aktivitātēs, Praulienas pagasta un Praulienas pamatskolas pasākumos, kā arī Madonas novada dejotāju koncertā Madonas estrādē.
13 izglītojamie jeb 11 % no iestādes izglītojamo skaita piedalījās iestādes mazo dziedātāju konkursā, apliecinot izglītojamo iesaisti un interesi muzikālo spēju attīstīšanā.
Nodrošināta pedagogu profesionālā un personāla pēctecība – iestādē nav pedagogu vakanču, un tiek mērķtiecīgi veidoti priekšnosacījumi jaunu pedagogu sagatavošanai. Viena asistente ir uzsākusi pirmsskolas pedagoga izglītības apguvi.

	Kategorijā 
“Kvalitatīvas mācības”
	Nodrošināta kvalitatīva 4 licencēto pirmsskolas izglītības programmu īstenošana, tai skaitā speciālās izglītības programmas. 88,2 % izglītojamo apguva vispārējo, 11,8 % speciālās pirmsskolas izglītības programmas atbilstoši individuālajām vajadzībām. Izglītojamajiem ar speciālajām vajadzībām nodrošināts daudzveidīgs atbalsta pasākumu klāsts – logopēds, logoritmika, Montesori, smilšu spēļu terapija, mūzikas, koriģējošās un peldbaseina nodarbības.
Izveidota sistemātiska mācīšanas un mācīšanās kvalitātes izvērtēšanas sistēma; nodarbības vērotas 100 % grupu, un 100 % pedagogu sasnieguši 3. līmeni – prasmīgs lietpratējs.
Mācību process tiek īstenots bērncentrēti, diferencēti un individualizēti; 80–90 % vērotajās nodarbībās izmantota diferenciācija un individualizācija.
Izglītojamo lasītprasmes apguves līmenis – 90,1 %, pārsniedzot Madonas novada vidējo rādītāju (78,58 %).
100 % pedagogu nodrošina individuālu pieeju izglītojamajiem, 85 % izglītojamo attīstītas stiprās puses un talanti.
Nodrošināts daudzveidīgs atbalsts izglītojamajiem; 14 speciālās izglītības programmu izglītojamajiem izstrādāti individuālie izglītības plāni, 24 % saņēmuši logopēda atbalstu, bet 15 %  citu speciālistu nodarbības.
Izglītojamajiem nodrošinātas iespējas attīstīt talantus un intereses tautisko deju un vokālās mākslas nodarbībās; 61 izglītojamais iesaistīts tautisko deju programmā, konkursā “Cīrulītis 2024” iegūta 1. un 2. vieta.
Izglītojamie iesaistīti STEM aktivitātēs, attīstot pētnieciskās, praktiskās, problēmrisināšanas un drošības prasmes.
Nodrošinātas peldētapmācības nodarbības peldbaseinā, veicinot fizisko attīstību un drošības uz ūdens prasmju apguvi.
100 % pedagogu izprot un ievēro vērtēšanas kārtību, regulāri fiksējot un analizējot izglītojamo sasniegumus E-klasē un izmantojot iegūtos datus turpmākā darba plānošanā.

	Kategorijā
“Iekļaujoša vide”
	Iestādē nodrošināta droša, emocionāli labvēlīga un iekļaujoša vide; 98 % vecāku norāda, ka izglītojamie jūtas piederīgi savai pirmsskolai. Izveidota sistemātiska drošības un labizjūtas izvērtēšanas sistēma, regulāri iegūstot un analizējot izglītojamo, vecāku un personāla viedokļus.
Nodrošināta fiziski droša vide, regulāri identificējot un novēršot iespējamos riskus iestādes telpās, teritorijā un rotaļu laukumos; drošas vides nodrošinājumu apliecina arī inspekciju atzinumi.
Mācību procesā tiek īstenota sociāli emocionālā mācīšanās, veicinot izglītojamo emocionālo pašregulāciju, cieņpilnas attiecības un spēju meklēt palīdzību.
Izveidota pozitīva, cieņpilna un iekļaujoša iestādes kultūra; lielākā daļa vecāku un personāla pozitīvi vērtē savstarpējās attiecības un darba vidi.
100 % pedagogu īsteno individualizāciju un diferenciāciju, pielāgojot mācību procesu izglītojamo spējām, vajadzībām un attīstības tempam.
100 % izglītojamo, kuriem pēc logopēda atzinuma nepieciešams atbalsts, nodrošināti atbilstoši atbalsta pasākumi, savlaicīgi identificējot arī citu izglītojamo attīstības un mācīšanās vajadzības.
Izveidota attīstību veicinoša un daudzfunkcionāla mācību vide – 100 % grupu ir sižeta lomu rotaļu stūrīši, bet grupu un āra vide nodrošina drošas, funkcionālas un vienlīdzīgas attīstības iespējas.
Tiek mērķtiecīgi pilnveidota vides pieejamība, būvprojektā paredzot pandusa, pielāgotas ieejas un tualetes, kā arī multifunkcionālas telpas izveidi individuālajam un apakšgrupu darbam.

	Kategorijā  
“Laba pārvaldība”
	Iestāde ir atpazīstama novada un valsts mērogā, aktīvi daloties profesionālajā pieredzē un labās prakses piemēros.
Nodrošināta efektīva sadarbība ar Dibinātāju, Izglītības pārvaldi un vietējās kopienas institūcijām, sekmējot iestādes attīstību, materiāltehniskās bāzes un izglītības kvalitātes pilnveidi.
100 % kolektīvs piedalījās Madonas novada metodiskajās dienās “Domāt, Darīt, Dalīties”, kā arī nodrošināta pedagogu savstarpējās mācīšanās un labās prakses apmaiņas sistēma.
Mērķtiecīgi tiek veicināta personāla profesionālā izaugsme un pēctecība – darbinieki apgūst jaunas kvalifikācijas un profesionālās kompetences IT, Montesori pedagoģijas, Dabas vides estētikas un pirmsskolas pedagoģijas jomā.
Izveidota pozitīva, emocionāli droša un uz sadarbību vērsta iestādes kultūra. 100 % vecāku un darbinieku apliecina piederības izjūtu iestādei un izpratni par tās vērtībām.
Izveidots veiksmīgs sadarbības modelis ar vecākiem; augsta vecāku iesaiste kopsapulcēs, grupu sanāksmēs un Iestādes padomes darbā veicina kopīgu lēmumu pieņemšanu un iestādes pilnveidi.
Izveidota aktīva sadarbība ar vietējo kopienu, Praulienas pamatskolu, kultūras un izglītības iestādēm, kā arī atbalsta institūcijām, īstenojot kopīgus pasākumus un risinot izglītojamo vajadzības.
Iestādes vadītājas profesionālais darbs un ieguldījums pirmsskolas izglītības attīstībā un latviešu tautas dejas tradīciju stiprināšanā 2024. gadā novērtēts ar Madonas novada pašvaldības Atzinību.

	Citi būtiski rādītāji:

	Audzināšanas darbs
	Iestādē izveidota droša, iekļaujoša un vērtībās balstīta audzināšanas vide, kas sekmē izglītojamo personības, sociāli emocionālo prasmju, patriotisma, atbildības un piederības izjūtas attīstību. Iestādē audzināšanas process tiek īstenots mērķtiecīgi, sistemātiski un integrēti ikdienas mācību procesā, īpašu uzmanību pievēršot izglītojamo tikumu, vērtību, sociāli emocionālo prasmju un drošas uzvedības attīstīšanai. Veicināta atbildības, drosmes, uzņēmības, mērķtiecības, centības, savaldības, tolerances, laipnības un līdzcietības izkopšana ikdienas darbībā. Tiek īstenota vērtībizglītība un tikumiskā audzināšana, izmantojot literāros darbus, rotaļas, praktiskas aktivitātes un ikdienas situācijas. Mērķtiecīgi attīstīta emocionālā inteliģence, savstarpējā cieņa, sadarbības un komunikācijas prasmes, kā arī piederības izjūta ģimenei, iestādei un kopienai. Izglītojamajiem nodrošinātas daudzveidīgas iespējas apgūt drošības, veselīga dzīvesveida un pašaprūpes prasmes, īstenojot drošības instruktāžas un “Džimbas” programmas aktivitātes. Veicināta patriotiskā un pilsoniskā audzināšana, organizējot Latvijas valsts svētku, Baltā galdauta svētku un vietējās kopienas pasākumus. Izglītojamie aktīvi iepazīst Latvijas tautas tradīcijas un kultūras mantojumu, piedaloties Miķeļdienas, Mārtiņdienas, Ziemassvētku, Meteņdienas un Lieldienu pasākumos. Stiprināta sadarbība ar ģimenēm, organizējot Tēva dienas, Ģimenes svētkus, vecvecāku pēcpusdienas, kopīgus pārgājienus, ekskursijas un citas aktivitātes. Veicināta izglītojamo līdzdalība sabiedrības un vides labklājībā, iesaistoties Lielajā talkā, makulatūras un bateriju vākšanas aktivitātēs, kā arī iestādes vides noformēšanā. Nodrošināta vietējās apkārtnes, dabas un kultūrvides izzināšana, izmantojot pastaigas, āra rotaļnodarbības, bibliotēku, muzeju un kultūras pasākumu apmeklējumus. Veicināta izglītojamo pašizpausme un talantu attīstība, iesaistoties dziedāšanas, tautisko deju, konkursos, koncertos un citos kultūras pasākumos. Pedagogiem un personālam nodrošinātas profesionālās pilnveides iespējas vērtībizglītības, tikumiskās audzināšanas un garīgās veselības veicināšanas jautājumos. Audzināšanas darba īstenošanā tiek nodrošināta iekļaujoša pieeja un atbalsta komandas iesaiste, respektējot katra izglītojamā individuālās vajadzības.

	Informācija par nozīmīgākajiem īstenotiem projektiem  
	1. Dalība ESF Plus projekta Nr.4.2.2.3/1/24/I/001 Pedagogu profesionālās atbalsta sistēmas izveide”
2. Dalība projektā “Vislielākā dāvana”
3. Dalība Zaļās jostas Vides projektā “Tīrai Latvijai” un Latvijas meža dienās LMV dabas parkā Tērvetē.

	Citi būtiski rādītāji
	Izglītības iestāde nodrošina diennakts pakalpojumu. 
Sakārtota, droša infrastruktūra Iestādē un tai pieguļošā teritorijā.
Darbojas slēgtais peldbaseins.
Iestādei ir savs informatīvais izdevums  “Pasaciņas ziņas”. 
Programmas “Garīgās veselības veicināšana skolās” PROMEHS īstenošana.
Atbalsta programma “Stop 4-7”. 
Džimbas vienpadsmit soļu programma”.
Dalība iekļaujošās izglītības profesionālajā kopienā “Skola katram bērnam”.
Pedagogu profesionālās kompetences pilnveides programma “PsihT025 : Bērnu agrīnās attīstības skrīninga instrumentu komplekts – BAASIK”.
Pedagogu profesionālās pieredzes forums “Atbalsts katra izglītojamā individuālo kompetenču attīstībai”.
Olimpiskā diena un tās ietvaros zīmēšanas konkurss ”Mana sporta stunda 2025. Zīmējumu konkursā saņemts 1. vietas diploms Madonas novadā pirmsskolu grupās. Tas tika izvirzīts uz Valsts konkursu 1 izglītojamajai no “Zaķīšu” grupas.
Programma “Piens un augļi skolai”.
Programma “Bērnu, jauniešu un vecāku žūrija”.



II. VĪZIJA, MISIJA, STRATĒĢISKIE MĒRĶI, UZDEVUMI
Praulienas pagasta pirmsskolas izglītības iestādes “Pasaciņa” attīstības plāna 2026./2027.-2029./2030.mācību gadiem izstrādē ņemti vērā nacionāla, reģionāla un novada mēroga attīstības plānošanas dokumenti un tajos noteiktie mērķi un prioritātes izglītības jomā.

	STRATĒĢISKĀS ATTĪSTĪBAS IETVARS

	Politikas plānošanas dokuments
	Politikas plānošanas dokumenta mērķi un prioritātes izglītības jomā

	Latvijas ilgtspējīgas attīstības stratēģija līdz 2030. gadam
	Ilgtermiņa attīstības plānošanas dokuments. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā. Prioritārie rīcības virzieni: 
 izglītības pieejamība un pārmaiņas izglītības procesa organizācijā;
 izglītības iestāde kā sociālā tīklojuma centrs;
 kontekstuāla izglītība un skolotāja profesijas maiņa;
 E-izglītības iestāde un informācijas tehnoloģiju izmantošana;
 izglītošanās mūža garumā.

	Latvijas Nacionālais attīstības plāns 2021.–2027.gadam
	Nacionālā līmeņa attīstības stratēģija ar ilgtermiņa un vidēja termiņa sasniedzamajiem rezultātiem, kas vērsti uz sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā.
Rīcības virzieni:
 zinātnes izcilība sabiedrības attīstībai, tautsaimniecības izaugsmei un drošībai;
 kvalitatīva, pieejama, iekļaujoša izglītība.

	Izglītības attīstības pamatnostādnes 2021.-2027.gadam “Nākotnes prasmes nākotnes sabiedrībai”
	Vidēja termiņa politikas plānošanas dokuments izglītības nozarē, aptverot visus izglītības veidus un pakāpes - vispārējo izglītību, profesionālo un pieaugušo izglītību un augstāko izglītību, fokusējoties uz kvalitātes, efektivitātes, pieejamības un sadarbības aspektiem. 
Izglītības attīstības mērķi:
 augsti kvalificēti, kompetenti un uz izcilību orientēti pedagogi un akadēmiskais personāls;
 mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums;
 atbalsts ikviena izaugsmei;
 ilgtspējīga un efektīva izglītības sistēmas un resursu pārvaldība.

	Vidzemes plānošanas reģiona ilgtspējīgas attīstības stratēģija 2030
	2030. gadā visā reģionā iedzīvotājiem jebkurā vecumā ir pieejama kvalitatīva un daudzpusīga izglītība. Izglītības saturs atbilst nacionālajām un globālajām attīstības tendencēm un ir pieskaņots reģiona specializācijai. Samazinājies to bērnu skaits, kuri priekšlaicīgi pamet mācību iestādes. Mazinājušies šķēršļi izglītības pieejamībai. Izglītības process balstās uz inovatīvām mācību metodēm, veicinot darbam nepieciešamo prasmju apguvi, radošumu un uzņēmējspējas. 

	Madonas novada attīstības programma 2021.–2028.gadam
	Madonas novada stratēģiskais mērķis – sekmēt sabiedrības izglītību, sociālo nodrošinātību, veselīgu un aktīvu dzīvesveidu. 
Madonas novada ilgtermiņa prioritātes izglītības nozarē:
· kvalitatīvs un laikmetīgs izglītības pakalpojumu piedāvājums iedzīvotāju izaugsmei un pārmaiņu spējai visa mūža garumā;
· efektīva un ilgtspējīga izglītības nozares organizācija un resursu pārvaldība;
· vērtīborientēta, atvērta un uz cieņpilnu sadarbību vērsta izglītības kultūra.
Madonas novada vidējā termiņa prioritāte izglītības nozarē – izglītotas sabiedrības veidošana.
Madonas novada rīcības virzienu vidējā termiņa prioritātes izglītības nozarē īstenošanai:
· mūsdienīga un kvalitatīva izglītības satura un procesa nodrošināšana.
· personālresursu izglītībā nodrošināšana un attīstība.
· izglītojošas, iekļaujošas un attīstošas mācību vides veidošana.
· efektīvas izglītības pārvaldības un sadarbības veicināšana.






IZGLĪTĪBAS IESTĀDES VĪZIJA:  Bērns, kas prot patstāvīgi un pastāvīgi darboties drošā, izzinošā, atbalstošā vidē.

MISIJA: Veseli, laimīgi, patstāvīgi, radoši, darboties motivēti izglītojamie.

VĒRTĪBAS: 
Es (izglītojamais) visu gribu iemācīties darīt pats. 
Skolotāja un vecāki mani atbalsta. Vērtības nevar iemācīt, tās var parādīt.
Katrs cilvēks ir unikāla personība. 
Sadarbojoties roku rokā kopīga mērķa sasniegšanai, veidojas labvēlīgs,  atbalstošs mikroklimats iestādē starp izglītojamajiem, darbiniekiem, vecākiem.

STRATĒĢISKAIS MĒRĶIS UN UZDEVUMI
	
Mērķis: Veidot drošu, atbalstošu, izzinošu un uz sadarbību vērstu izglītības vidi, kurā ikviens izglītojamais atbilstoši savām spējām un vajadzībām attīsta patstāvību, atbildību, radošumu un vēlmi darboties, mācoties un apgūstot prasmes praktiskā darbībā.

Uzdevumi:
1.	Veicināt patstāvību un atbildību, dodot izglītojamajam iespēju pašam izvēlēties, darboties un pieņemt lēmumus.
2.	Nodrošināt drošu un iekļaujošu vidi, respektējot katra izglītojamā individualitāti, vajadzības un attīstības tempu.
3.	Attīstīt radošumu un izziņas prasmes, nodrošinot mācīšanos caur rotaļu, praktisku darbību, izpēti un pieredzi.
4.	Veicināt izglītojamo veselību un labbūtību, attīstot veselīgus paradumus, emocionālo pašregulāciju un pozitīvu pašvērtējumu.
5.	Stiprināt sadarbību ar ģimeni, kopīgi atbalstot izglītojamo attīstību un patstāvību.
6.	Pilnveidot pedagogu profesionālo darbību, izmantojot izglītojamo attīstībai un individuālajām vajadzībām atbilstošas metodes.
7.	Iedzīvināt iestādes vērtības ikdienā, rādot tās ar personīgo piemēru un veidojot cieņpilnu, labvēlīgu mikroklimatu.

Plānotais rezultāts: Iestādē ir izveidota droša, atbalstoša un izzinoša vide, kurā izglītojamais jūtas piederīgs, pieņemts un nozīmīgs. Izglītojamie kļūst arvien patstāvīgāki, atbildīgāki, radošāki un motivētāki darboties, savukārt pedagogi un vecāki, sadarbojoties „roku rokā”, nodrošina izglītojamo vispusīgu attīstību, labbūtību un izaugsmi.

III. IZGLĪTĪBAS IESTĀDES ATTTĪSTĪBAS PRIORITĀTES 2026./2027. –2029./2030. MĀCĪBU GADAM

	
	2026./2027. m.g.
	2027./2028. m.g.
	2028./2029. m.g.
	2029./30/m.g.

	1. Kategorija  “Atbilstība mērķiem”

	Elements
	1.1.Kompetences un sasniegumi
	
	Izglītojamo sasniegumu izaugsme, balstoties uz mērķtiecīgu datu analīzi, diagnosticēšanu un efektīvu audzināšanas procesa plānošanu
	
	

	
	1.2.Izglītības turpināšana un nodarbinātība
	
	
	Mērķtiecīga sadarbība ar Praulienas pamatskolu, nodrošinot pēctecīgu pāreju no pirmsskolas uz sākumskolu.
	

	
	1.3.Vienlīdzība un iekļaušana
	Iekļaujošas izglītības īstenošana, atbalstot ikviena izglītojamā attīstību un izaugsmi, nodrošinot mācību procesa individualizāciju un diferenciāciju
	
	
	Izglītojamo mācīšanās potenciāla izzināšana un individualizēta atbalsta nodrošināšana izaugsmes veicināšanai

	2. Kategorija  “Kvalitatīvas mācības”

	Elements
	2.1.Mācīšana un mācīšanās
	Izglītojamo spēju, talantu, mācīšanās procesa izzināšana un individualizēta atbalsta nodrošināšana izaugsmes veicināšanai
	Izglītojamo radošās domāšanas un izziņas procesu attīstīšana, mācību procesā praktizējot pētniecisko darbību.
	Daba kā veselības avots un brīvdabas vides izmantošana mācību satura apguvei visos vecumposmos attīstot pašvadītas mācīšanās iemaņas.
	Izglītojamo lasītprasmes, tekstpratības valodpratības attīstība, nodrošinot individualizāciju mācību procesā.

	
	2.2.Pedagogu profesionālā kapacitāte
	
	
	Pedagoģiskā personāla profesionālās kompetences pilnveide kvalitatīva izglītības procesa nodrošināšanai, atbilstoši individuālajām profesionālās izaugsmes prioritātēm.
	

	
	2.3.Izglītības programmu īstenošana
	
	Saskaņota pedagoģiskā darbība licencēto izglītības programmu kvalitatīvai īstenošanai




	
	

	3. Kategorija  “Iekļaujoša vide”

	Elements
	3.1.Pieejamība
	
	Pedagogu un vecāku sadarbība drošas, atbalstošas un iekļaujošas izglītības vides veidošanā, kas veicina  ikviena izglītojamā attīstību  un izaugsmi.
	
	

	
	3.2.Drošība un psiholoģiskā labklājība
	Iekļaujoša, fiziski un emocionāli droša izglītības iestādes vide.
	
	
	Veselīga dzīvesveida popularizēšana,
kas cilvēkam nepieciešama, dzīvojot mūsdienu dinamiski mainīgajā sabiedrībā.

	
	3.3.Infrastruktūra un resursi
	Mērķtiecīga mācību materiālās bāzes atjaunināšana, pilnveide, modernizācija atbilstoši izvirzītajām prioritātēm,
kas vērsta uz izglītojamo pašvadītas mācīšanās prasmju attīstību.

	4. Kategorija  “Laba pārvaldība”

	Elements
	4.1.Administratīvā efektivitāte
	
	
	Visu iesaistīto mērķgrupu efektīva savstarpējā komunikācija – pamats mērķtiecīgai un efektīvai izglītības  iestādes attīstībai un izglītības kvalitātes nodrošināšanai.
	

	
	4.2.Vadības profesionālā kapacitāte
	
	Izglītojamo, darbinieku un vecāku labbūtības nodrošināšana iestādē.
	
	

	
	4.3.Atbalsts un sadarbība
	Saliedēta, atbalstoša un profesionāli vienota pedagogu komanda, kas veiksmīgi sadarbojas ar ģimenēm un kopīgi strādā iestādes izvirzīto prioritāšu sasniegšanai.
	
	
	Iestādes sadarbība ar vecākiem, pašvaldību, vietējo kopienu kvalitatīvas izglītības nodrošināšanai.





IV. IZGLĪTĪBAS IESTĀDES ATTĪSTĪBAS PRIORITĀŠU SASNIEDZAMIE REZULTĀTI UN IEVIEŠANAS GAITA

	KATEGORIJA - ATBILSTĪBA MĒRĶIEM

	Elements
	Plānotie sasniedzamie rezultāti un ieviešanas gaita

	PRIORITĀTE  2026./27.m.g. Iekļaujošas izglītības īstenošana, atbalstot ikviena izglītojamā attīstību un izaugsmi, nodrošinot mācību  procesa individualizāciju un diferenciāciju.



DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

	Vienlīdzība un iekļaušana
	Kvalitatīvi sasniedzamie rezultāti: : 
1. Izglītības iestādē tiek nodrošināta iekļaujoša un vienlīdzīga mācību vide, kurā ikvienam izglītojamajam, neatkarīgi no viņa individuālajām vajadzībām, spējām, mācīšanās tempa un priekšzināšanām, ir iespēja pilnvērtīgi iesaistīties mācību procesā un sasniegt izvirzītos mācību rezultātus.
2.  Mācību procesā sistemātiski tiek izmantotas diferenciācijas un individualizācijas pieejas, pielāgojot mācību uzdevumu saturu, apjomu, sarežģītības pakāpi, darba tempu un nepieciešamo atbalstu izglītojamo individuālajām vajadzībām.
3. Notiek regulāra pedagogu un tehniskā personāla profesionālā kompetence iekļaujošas izglītības īstenošanā, kā arī veicināta sadarbība starp pedagogiem, atbalsta personālu, izglītojamo un viņa ģimeni. 

	
	Kvantitatīvi sasniedzamie rezultāti: 
1. 90 % ikdienas nodarbībās noris diferencēts mācību process, pedagogi mērķtiecīgi izmanto diferenciācijas un individualizācijas paņēmienus mācību procesā, pielāgojot mācību uzdevumus izglītojamo individuālajām vajadzībām.
2. 100 % izglītojamo, kuriem noteiktas speciālās izglītības vai individuālā atbalsta vajadzības, tiek nodrošināti nepieciešamie atbalsta pasākumi un mācību procesa pielāgojumi.
3. 95 % pedagogu profesionālās pilnveides pasākumu ietvaros papildina zināšanas un praktiskās prasmes par individualizācijas, diferenciācijas un iekļaujošas izglītības īstenošanu.
4. 100% % gadījumu, kad izglītojamajam konstatētas mācīšanās grūtības vai papildu atbalsta nepieciešamība, tiek nodrošināta savlaicīga pedagogu, atbalsta personāla un izglītojamā ģimenes sadarbība.

	
	PRIORITĀTE 2029./2030.m.g. Izglītojamo mācīšanās potenciāla izzināšana un individualizēta atbalsta nodrošināšana izaugsmes veicināšanai

	
	Kvalitatīvie sasniedzamie rezultāti
1. Iestādē ir izstrādāta vērtēšanas kārtība izglītojamo mācīšanās potenciāla, individuālo spēju, vajadzību, interešu un attīstības dinamikas izzināšanai.
2. Mācību process tiek mērķtiecīgi individualizēts un diferencēts, ņemot vērā katra izglītojamā priekšzināšanas, spējas, mācīšanās tempu, intereses, sasniegumus un nepieciešamo atbalsta līmeni.
3. Pedagogi sistemātiski analizē izglītojamo mācību sasniegumus un izaugsmes dinamiku, izmanto iegūtos datus turpmākās mācību darbības plānošanā un nepieciešamības gadījumā koriģē izmantotās mācību metodes un atbalsta pasākumus.
4. Izglītības iestādē ir izveidota efektīva sadarbības sistēma starp pedagogiem, atbalsta personālu, administrāciju, izglītojamajiem un viņu ģimenēm, nodrošinot vienotu izpratni par izglītojamā individuālajām vajadzībām, attīstības iespējām un sasniedzamajiem mērķiem.
5. Izglītojamie, atbilstoši vecumposmam, tiek iesaistīti sava mācību procesa un izaugsmes plānošanā, apzinās savas stiprās puses, mācīšanās vajadzības un personīgos attīstības mērķus, kā arī uzņemas arvien lielāku atbildību par savu mācīšanos.
6. Izglītības iestādē tiek veicināta pedagogu profesionālā pilnveide mācību datu analīzē, individualizēta atbalsta plānošanā, diferenciācijas īstenošanā un izglītojamo mācīšanās potenciāla attīstīšanā.

	
	Kvantitatīvie sasniedzamie rezultāti:
1. 100 % izglītojamo mācību gada laikā tiek veikta mācību sasniegumu un individuālās izaugsmes dinamikas izvērtēšana, izmantojot diagnosticējošās, formatīvās un summatīvās vērtēšanas rezultātus.
2. Vismaz 90 % pedagogu mācību procesā sistemātiski izmanto iegūtos datus par izglītojamo sasniegumiem un individuālajām vajadzībām, lai plānotu diferencētus un individualizētus mācību uzdevumus un atbalsta pasākumus.
100 % izglītojamo, kuriem konstatētas mācīšanās grūtības, īpašas izglītības vajadzības vai nepieciešamība pēc papildu atbalsta, tiek izstrādāti un īstenoti viņu vajadzībām atbilstoši atbalsta pasākumi.
3. Vismaz 90 % izglītojamo gada laikā uzrāda pozitīvu mācību sasniegumu vai individuālās izaugsmes dinamiku atbilstoši savām spējām un sākotnējam mācību līmenim.
4. 100 % vecāku/likumisko pārstāvju, kuru bērniem nepieciešams individualizēts atbalsts, 2X gadā ir iesaistīti sadarbībā ar pedagogiem un atbalsta personālu, lai vienotos par izglītojamā attīstības un mācību atbalsta pasākumiem.
5. 2X mācību gada laikā tiek veikta izglītojamo mācību sasniegumu un individuālās izaugsmes datu analīze pedagoģiskās padomes sēdēs, nosakot turpmākos nepieciešamos atbalsta un attīstības pasākumus.

	
	Veicamās darbības:   
1. Regulāri veikt izglītojamo mācību sasniegumu, mācīšanās vajadzību un individuālās izaugsmes izvērtēšanu, izmantojot diagnosticējošās, formatīvās un summatīvās vērtēšanas rezultātus.
2. Pilnveidot pedagogu prasmes iegūto vērtēšanas datu analīzē un izmantošanā turpmākās mācību darbības plānošanā, nodrošinot mērķtiecīgu mācību procesa diferenciāciju un individualizāciju.
3. Mācību procesā sistemātiski izmantot diferencētus mācību uzdevumus, pielāgojot to saturu, apjomu, sarežģītības pakāpi, izpildes laiku, darba formas un nepieciešamo atbalstu izglītojamo individuālajām vajadzībām.
4. Savlaicīgi identificēt izglītojamos, kuriem nepieciešams papildu atbalsts, un nodrošināt atbilstošu pedagogu, atbalsta personāla un citu speciālistu iesaisti.
5. Izstrādāt, īstenot un regulāri izvērtēt individuālos atbalsta pasākumus izglītojamajiem, kuriem konstatētas mācīšanās grūtības, īpašas izglītības vajadzības vai citas individuālās atbalsta vajadzības.
6. Stiprināt pedagogu, atbalsta personāla, administrācijas un izglītojamo vecāku/likumisko pārstāvju sadarbību, regulāri pārrunājot izglītojamā sasniegumus, attīstības dinamiku, nepieciešamo atbalstu un turpmākos izaugsmes mērķus.
7. 2X mācību gada laikā organizēt izglītojamo mācību sasniegumu un individuālās izaugsmes datu analīzi pedagoģiskās padomes sēdēs, nosakot turpmākās darbības izglītojamo izaugsmes veicināšanai.
8. Organizēt atklātos mēnešus, lai dalītos ar labās prakses piemēriem.
	Dati, kas par to liecina:
1. Gada darba plāns, tā izpilde.
2. Izglītojamo diagnosticējošās, formatīvās un summatīvās vērtēšanas rezultāti un to dinamikas analīze.
3. Pedagogu nodarbību vērojumu rezultāti.
4. Individuālie izglītības plāni, to analīze.
5. Speciālistu sniegtie atzinumi.
6. Pedagoģiskās padomes sēžu protokoli.
7. Sadarbības ar izglītojamo likumiskajiem pārstāvjiem dokumentācija.
8. Aptauju rezultāti.
9. Pedagogu profesionālās pieredzes apmaiņas materiāli.

	PRIORITĀTE- 2027./28.m.g.Izglītojamo sasniegumu izaugsme, balstoties uz mērķtiecīgu datu analīzi,                                                     diagnosticēšanu un efektīvu audzināšanas procesa plānošanu

	Kompetences un sasniegumi
	Kvalitatīvi sasniedzamie rezultāti:
1. Sistemātiski tiek diagnosticēti un analizēti izglītojamo sasniegumi un individuālā izaugsme.
2. Iegūtie dati tiek izmantoti mācību un audzināšanas procesa plānošanai un pilnveidei.
3. Tiek nodrošināta individualizēta pieeja un savlaicīgs atbalsts.
4. Izglītojamie attīsta pašvērtēšanas, pašvadītas mācīšanās un atbildības prasmes.
5. Pedagogi un atbalsta personāls sadarbojas izglītojamo izaugsmes veicināšanā.

	
	Kvantitatīvi sasniedzamie rezultāti:
1. 100% izglītojamo tiek izvērtēti mācību sasniegumi un individuālā izaugsme.
2. 100% pedagogu izmanto datus mācību un audzināšanas darba plānošanā.
3. 90% izglītojamo uzrāda pozitīvu izaugsmes dinamiku.
4. 100% izglītojamo, kuriem nepieciešams atbalsts, tas tiek nodrošināts.
5. 2 reizes gadā tiek analizēti izglītojamo sasniegumi un izaugsme pedagoģiskās padomes sēdēs.

	
	Veicamās darbības:   
1. Veikt izglītojamo sasniegumu un individuālās izaugsmes diagnosticēšanu un analīzi.
2. Izmantot iegūtos datus mācību un audzināšanas darba plānošanā.
3. Nodrošināt individualizētu atbalstu atbilstoši izglītojamo vajadzībām.
4. Veicināt izglītojamo pašvērtēšanu un pašvadītu mācīšanos.
5. Pedagoģiskās padomes sēdēs analizēt izglītojamo sasniegumus, izaugsmes dinamiku.
	Dati, kas par to liecina:   
1. 3.posma izglītojamo diagnosticējošo darbu valodpratībā un rēķinpratībā rezultāti.
2. Izglītojamo sasniegumu dati.
3. Mācību un audzināšanas darba plāns.
4. Individuālie izglītības  plāni.
5. Pedagoģiskās padomes sēžu protokoli.

	PRIORITĀTE- 2028./29.m.g. Mērķtiecīga sadarbība ar Praulienas pamatskolu, nodrošinot pēctecīgu pāreju no pirmsskolas uz sākumskolu

	Izglītības turpināšana un nodarbinātība
	Kvalitatīvi sasniedzamie rezultāti:   
1.	Izglītības iestādē ir izveidota mērķtiecīga un sistemātiska sadarbība ar Praulienas pamatskolu, nodrošinot pēctecīgu un izglītojamo individuālajām vajadzībām atbilstošu pāreju no pirmsskolas uz sākumskolu.
2.	Pirmsskolas un sākumskolas pedagogi sadarbojas, lai nodrošinātu informācijas un labās prakses apmaiņu par izglītojamo sasniegumiem, attīstības vajadzībām, mācīšanās pieredzi un nepieciešamo atbalstu.
3.	Izglītojamajiem pirms pārejas uz sākumskolu tiek nodrošināta iespēja iepazīt Praulienas pamatskolas vidi, pedagogus, mācību organizāciju un ikdienas norises, tādējādi mazinot ar pāreju saistīto satraukumu un veicinot pozitīvu attieksmi pret skolas gaitu uzsākšanu.
4.	Likumiskie pārstāvji tiek savlaicīgi informēti par pārejas procesu, skolas uzsākšanas nosacījumiem un iespējām, izglītības programmu piedāvājumu, kā arī iesaistīti izglītojamā sagatavošanā skolas gaitu uzsākšanai.

	
	Kvantitatīvi sasniedzamie rezultāti:
1. Mācību gada laikā tiek īstenotas 3 mērķtiecīgas sadarbības aktivitātes starp pirmsskolas izglītības iestādi un Praulienas pamatskolu – pedagogu tikšanās, pieredzes apmaiņa, kopīgas nodarbības, pasākumi vai skolas vides iepazīšanas aktivitātes.
2. 100 % izglītojamajiem, kuri uzsāk mācības Praulienas pamatskolā, ir iespēja iepazīt skolas vidi, pedagogus un mācību organizāciju pirms skolas gaitu uzsākšanas.
3. Vismaz 90 % likumisko pārstāvju pozitīvi novērtē informācijas pieejamību un sadarbību pārejas procesā uz sākumskolu.
4. 100 % pirmsskolas un sākumskolas pedagogu, kas iesaistīti pārejas nodrošināšanā, piedalās vismaz vienā kopīgā pieredzes apmaiņas vai sadarbības pasākumā mācību gada laikā.
5. Balstoties uz saņemto atgriezenisko saiti no 1.klases pedagogiem, secināts, ka nodrošināta kvalitatīva pāreja no pirmsskolas uz sākumskolas posmu.

	
	Veicamās darbības:   
1.	Izstrādāt un īstenot sadarbības plānu ar Praulienas pamatskolu.
2.	Organizēt pirmsskolas un sākumskolas pedagogu tikšanās un pieredzes apmaiņu.
3.	Vienoties par būtiskāko informāciju, kas nepieciešama izglītojamo sekmīgai pārejai uz sākumskolu.
4.	Organizēt izglītojamajiem kopīgas aktivitātes ar sākumskolas skolēniem un pedagogiem.
5.	Organizēt likumiskajiem pārstāvjiem informatīvus pasākumus par izglītojamo sagatavošanu skolas gaitu uzsākšanai.
6.	Pēc izglītojamo pārejas uz sākumskolu saņemt atgriezenisko saiti no sākumskolas skolotājiem par pārejas posma efektivitāti.
	Dati, kas par to liecina:   
1.	Gada darba plāns, tā īstenošanas izvērtējums.
2.  Likumisko pārstāvju aptauju rezultāti.
3.	Izglītojamo mācību sasniegumu un adaptācijas izvērtējuma dati pēc pārejas uz sākumskolu.
4. Apliecinājumi  par sadarbību ar Praulienas pamatskolu.





	KATEGORIJA– KVALITATĪVAS MĀCĪBAS

	Elements
	Plānotie sasniedzamie rezultāti un ieviešanas gaita

	PRIORITĀTE- 2026./27.m.g. Izglītojamo spēju, talantu, 
mācīšanās procesa izzināšana un individualizēta atbalsta nodrošināšana izaugsmes veicināšanai

	Mācīšana un mācīšanās
	Kvalitatīvi sasniedzamie rezultāti:
1. Pedagogi sistemātiski apzina katra izglītojamā spējas, intereses, talantus, mācīšanās vajadzības un attīstības dinamiku.
2. Mācību process tiek individualizēts un diferencēts, ņemot vērā izglītojamo spējas, intereses, attīstības tempu, individuālās vajadzības.
3. Izglītojamajiem tiek nodrošinātas daudzveidīgas iespējas atklāt un attīstīt savus talantus un intereses.
4. Pedagogi izmanto novērojumus, diagnosticējošos uzdevumus un mācību sasniegumu analīzi, lai plānotu turpmāko darbu.
5. Izglītojamajiem nepieciešamības gadījumā tiek nodrošināts mērķtiecīgs individuālais atbalsts.
6. Mācību vide un pieejamie materiāli tiek pielāgoti izglītojamo individuālajām vajadzībām un interesēm.
7. Tiek veicināta izglītojamo patstāvība, motivācija, pašapziņa un iesaiste mācību procesā.
8. Pedagogi sadarbojas ar kolēģiem un vecākiem, lai vienoti atbalstītu izglītojamo individuālo izaugsmi.

	
	Kvantitatīvi sasniedzamie rezultāti:
1. 100% izglītojamo tiek veikta sistemātiska spēju, interešu, talantu un individuālo vajadzību apzināšana.
2. 100% grupu pedagogu mācību procesa plānošanā izmanto izglītojamo novērojumu un sasniegumu analīzes rezultātus.
3. 100% izglītojamo, kuriem nepieciešams papildu atbalsts, tiek izstrādāti un īstenoti individuālie izglītības plāni.
4. Katram izglītojamajam mācību gada laikā tiek dokumentēta individuālā izaugsmes dinamika.
5. Vismaz 90% izglītojamo uzrāda pozitīvu izaugsmi atbilstoši savām individuālajām spējām un sākotnējam līmenim.
6. 100% pedagogu regulāri izvērtē individualizētā atbalsta efektivitāti un nepieciešamības gadījumā pilnveido mācību procesa plānojumu.
7. 2X mācību gadā tiek veikta izglītojamo sasniegumu un individuālās izaugsmes izvērtēšana pedagoģiskās padomēs sēdēs.

	
	PRIORITĀTE- 2027./28.m.g. Izglītojamo radošās domāšanas un izziņas procesu attīstīšana, mācību procesā praktizējot pētniecisko darbību.

	
	Kvalitatīvi sasniedzamie rezultāti:
1. Mācību procesā regulāri tiek izmantotas pētnieciskās darbības metodes, kas rosina bērnu uzdot jautājumus, izteikt pieņēmumus, novērot, eksperimentēt, salīdzināt, pamatot savus spriedumus un izdarīt secinājumus.
2. Izglītojamie arvien patstāvīgāk iesaistās mācību procesa plānošanā, izvēlas darbības paņēmienus un materiālus, meklē risinājumus un izvērtē iegūtos rezultātus.
3. Pedagogi mērķtiecīgi veido mācību vidi, kas veicina izglītojamo zinātkāri, radošumu, iniciatīvu un vēlmi pētīt apkārtējo pasauli.
4. Izglītojamie attīsta radošo domāšanu, piedāvājot vairākus iespējamos risinājumus, izmēģinot dažādus darbības veidus un spējot mainīt savu darbības plānu atbilstoši iegūtajiem rezultātiem.
5. Pedagogi izmanto atvērtos jautājumus, problēmsituācijas un praktiskus uzdevumus, lai veicinātu izglītojamo augstāka līmeņa domāšanas un izziņas procesus.
6. Izglītojamo pētnieciskās darbības rezultāti tiek dokumentēti un izmantoti, lai sekotu izglītojamo individuālajai izaugsmei un pilnveidotu turpmāko mācību procesu.

	
	Kvantitatīvi sasniedzamie rezultāti:
1. Līdz 2027./28. mācību gada beigām vismaz 80 % pedagogu mērķtiecīgi un regulāri mācību procesā izmanto pētnieciskās darbības metodes.
2. Vismaz 80 % izglītojamo vecumam atbilstošā līmenī iesaistās pētnieciskajā darbībā – uzdod jautājumus, izsaka pieņēmumus, veic novērojumus, eksperimentē un formulē secinājumus.
3. Katra grupa mācību gada laikā īsteno vismaz 3–4 mērķtiecīgas pētnieciskās darbības/projektus, kuros izglītojamajiem ir iespēja patstāvīgi pētīt, eksperimentēt un meklēt risinājumus.
4. 100 % grupu mācību vidē ir pieejami vecumam atbilstoši materiāli un resursi pētnieciskajai darbībai.
5. Vismaz 80 % 2.,3.posma izglītojamo gada beigās demonstrē pozitīvu izaugsmi radošās domāšanas un izziņas procesu attīstībā, salīdzinot ar mācību gada sākumā veikto novērtējumu.
6. Mācību gada laikā tiek organizēta vismaz viena pedagogu pieredzes apmaiņas aktivitāte par pētnieciskās darbības un radošās domāšanas veicināšanu pirmsskolā.

	
	PRIORITĀTE- 2028./29.m.g. Daba kā veselības avots un brīvdabas vides izmantošana mācību satura apguvei visos vecumposmos attīstot pašvadītas mācīšanās iemaņas.

	
	Kvalitatīvi sasniedzamie rezultāti:
1. Izglītojamie regulāri mācās brīvā dabā, izmantojot apkārtējo vidi mācību satura apguvei.
2. Izglītojamie attīsta pašvadītas mācīšanās prasmes – plāno darbību, izvēlas nepieciešamos resursus, darbojas patstāvīgi un izvērtē rezultātu.
3. Izglītojamie izprot dabas nozīmi veselības un labsajūtas veicināšanā.
4. Pedagogi mērķtiecīgi izmanto dabas vidi daudzveidīgām mācību aktivitātēm visos vecumposmos.
5. Izglītojamie attīsta atbildīgu un saudzīgu attieksmi pret dabu.

	
	Kvantitatīvi sasniedzamie rezultāti:
1. Vismaz 80 % izglītojamo uzrāda izaugsmi pašvadītas mācīšanās prasmēs.
2. Visas grupas regulāri, vismaz 1–2 reizes nedēļā, īsteno mācību aktivitātes brīvā dabā.
3. Katra grupa mācību gada laikā īsteno vismaz 3 tematiskās aktivitātes/projektus dabā.
4. 100 % pedagogu mācību gada plānojumā paredz brīvdabas vides izmantošanu mācību satura apguvei.
5. Vismaz 85 % izglītojamo spēj patstāvīgi izvēlēties darbībai nepieciešamos materiālus, plānot vienkāršu uzdevuma izpildi un novērtēt savu veikumu.

	
	PRIORITĀTE- 2029./30.m.g. Kvalitatīva un iekļaujoša mācīšana, veicinot izglītojamā aktīvu iesaisti, lasītprasmi, valodpratību, radošumu un individuālo izaugsmi drošā un atbalstošā vidē

	
	Kvalitatīvie  sasniedzamie rezultāti:
1. Izglītojamie aktīvi un ieinteresēti iesaistās mācību procesā, attīstot patstāvību, radošumu un pētnieciskās prasmes. 
2. Mācību process tiek individualizēts un diferencēts, atbilstoši izglītojamo spējām, vajadzībām un attīstības tempam. 
3. Mērķtiecīgi tiek attīstīta lasītprasme, valodpratība un teksta izpratne, izmantojot daudzveidīgas metodes un literatūru. 
4. Izglītojamajiem tiek nodrošināta droša, iekļaujoša un emocionāli atbalstoša mācību vide, kurā ikviens jūtas pieņemts un motivēts darboties. 
5. Pedagogi sistemātiski izvērtē izglītojamo mācību sasniegumus un izmanto iegūtos datus turpmākā mācību procesa plānošanai un individuālās izaugsmes veicināšanai. 
6.  Izglītojamie pakāpeniski kļūst patstāvīgāki, pārliecinātāki un motivētāki mācīties.

	
	Kvantitatīvi sasniedzamie rezultāti:
1. 100% izglītojamo tiek nodrošināta mācību procesa individualizācija un diferencēšana atbilstoši viņu spējām un vajadzībām. 
2. 100% izglītojamo tiek regulāri izvērtēta lasītprasme, valodpratība un individuālā izaugsme. 
3. Vismaz 90% izglītojamo uzrāda pozitīvu izaugsmi lasītprasmē, valodpratībā un teksta izpratnē atbilstoši savām individuālajām spējām. 
4. 100% pedagogu mācību procesa plānošanā izmanto izglītojamo sasniegumu un novērojumu rezultātus. 
5.  Mācību gada laikā tiek īstenotas vismaz 2–3 mērķtiecīgas aktivitātes, kas veicina interesi par grāmatām, lasīšanu un radošu darbību. 
6.  100% izglītojamo, kuriem nepieciešams papildu atbalsts, tiek nodrošināti atbilstoši atbalsta pasākumi.

	
	Veicamās darbības:   
2026./27. m.g.:
1. Apzināt izglītojamo intereses, talantus un vajadzības.
2. Veikt novērošanu un sasniegumu analīzi.
3. Individualizēt un diferencēt mācību procesu.
4. Nodrošināt nepieciešamo individuālo atbalstu un pielāgot mācību vidi.
5. Regulāri izvērtēt izglītojamo individuālo izaugsmi.
6. Veicināt pedagogu un vecāku sadarbību bērna izaugsmes atbalstam.
2027./28.m.g.
1. Pedagogu profesionālā pilnveide par pētniecisko darbību un radošās domāšanas attīstīšanu.
2. Pētniecisko metožu un eksperimentu regulāra iekļaušana ikdienas mācību procesā.
3. Izziņas un pētnieciskās vides pilnveide grupās, nodrošinot daudzveidīgus materiālus.
4. Izglītojamo rosināšana uzdot jautājumus, izteikt pieņēmumus, eksperimentēt un izdarīt secinājumus.
5. Pētniecisko projektu un praktisko aktivitāšu īstenošana katrā grupā.
6. Izglītojamo sasniegumu un izaugsmes regulāra vērošana, dokumentēšana un izvērtēšana.
7. Pedagogu pieredzes apmaiņa un labās prakses piemēru popularizēšana.
2028./29.m.g.
1. Regulāri organizēt mācību aktivitātes brīvā dabā.
2. Pilnveidot āra vidi un nodrošināt nepieciešamos materiālus.
3. Mācību procesā attīstīt izglītojamo pašvadītas mācīšanās prasmes.
4. Veicināt fiziskās aktivitātes un izpratni par dabas nozīmi veselībai.
5. Īstenot dabas izpētes, praktiskās un kustību aktivitātes.
6. Vērot un izvērtēt izglītojamo prasmju attīstību.
2029./30. m.g.
1. Pilnveidot aktīvu, radošu un pētniecisku mācīšanos.
2. Mērķtiecīgi attīstīt lasītprasmi, valodpratību un teksta izpratni.
3. Veicināt interesi par grāmatām un lasīšanu.
4. Nodrošināt drošu un iekļaujošu mācību vidi.
5. Izmantot sasniegumu datus mācību procesa pilnveidei.
6. Veicināt izglītojamo patstāvību, motivāciju un individuālo izaugsmi.
	Dati, kas par to liecina:   
1. Mācību sasniegumu un individuālās izaugsmes dati.
2. Mācību procesa plānojumi.
3. Individuālie izglītības plāni, to izvērtējums.
4. Lasītprasmes un valodpratības izvērtējuma rezultāti.
5. Pedagoģiskās padomes sēžu protokoli.


	PRIORITĀTE- 2027./2028.m.g. Saskaņota pedagoģiskā darbība licencēto izglītības programmu kvalitatīvai īstenošanai.

	Izglītības programmu īstenošana
	Kvalitatīvi sasniedzamie rezultāti:   
1. Pedagogi saskaņoti īsteno licencētās izglītības programmas, nodrošinot pēctecīgu un kvalitatīvu mācību procesu.
2. Mācību process tiek plānots un īstenots atbilstoši izglītības programmu mērķiem, sasniedzamajiem rezultātiem un izglītojamo vajadzībām.
3. Pedagogi izmanto daudzveidīgas, izglītojamo aktīvu iesaisti un patstāvību veicinošas mācību metodes.
4. Tiek nodrošināta vienota pieeja mācību procesa plānošanai, īstenošanai un izvērtēšanai.
5. Pedagogi regulāri izvērtē izglītojamo sasniegumus un izmanto iegūtos datus mācību procesa pilnveidei.
6. Nodrošināta pedagogu savstarpējā sadarbība un pieredzes apmaiņa kvalitatīvas izglītības programmu īstenošanas veicināšanai.

	
	Kvantitatīvi sasniedzamie rezultāti:
1. 100% pedagogu īsteno licencētās izglītības programmas atbilstoši noteiktajiem mērķiem un prasībām.
2. 100% pedagogu mācību procesa plānošanā un īstenošanā ievēro vienotas iestādes prasības.
3. 100% pedagogu regulāri izvērtē izglītojamo sasniegumus un izmanto rezultātus turpmākā darba plānošanā.
4. Mācību gada laikā notiek pedagogu profesionālās pieredzes un labās prakses apmaiņas pasākumi.
5. 100% pedagogu piedalās izglītības programmu īstenošanas un mācību procesa kvalitātes izvērtēšanā.

	
	Veicamās darbības:   
1. Vienotas pieejas nodrošināšana mācību procesa plānošanā, īstenošanā un izvērtēšanā.
2. Daudzveidīgu un izglītojamo aktīvu iesaisti veicinošu mācību metožu izmantošana.
3. Izglītojamo sasniegumu regulāra izvērtēšana un datu izmantošana turpmākā darba plānošanā.
4. Pedagogu sadarbība, pieredzes un labās prakses apmaiņa.
5. Izglītības programmu īstenošanas un mācību procesa kvalitātes regulāra izvērtēšana.
	Dati, kas par to liecina:  
1. Dati VIIS (pedagogu izglītība).
2. Izglītojamo mācību sasniegumu un attīstības izvērtējumi.
3. Pedagoģiskās padomes sēžu protokoli.
4. Mācību procesa vērojumu dati.
5. Pedagogu pašvērtējumi.

	PRIORITĀTE 2028./29.m.g. - Pedagoģiskā personāla profesionālās kompetences pilnveide kvalitatīva izglītības procesa nodrošināšanai, atbilstoši individuālajām profesionālās izaugsmes prioritātēm.

	Skolotāju  profesionālā kapacitāte
	Kvalitatīvi sasniedzamie rezultāti:   
1. Pedagogi mērķtiecīgi pilnveido profesionālo kompetenci atbilstoši savām profesionālās izaugsmes prioritātēm.
2. Iegūtās zināšanas un prasmes tiek praktiski pielietotas mācību procesā, pilnveidojot tā kvalitāti.
3. Pedagogi izmanto mūsdienīgas, izglītojamo vajadzībām atbilstošas mācību metodes un pieejas.
4. Tiek veicināta pedagogu profesionālā sadarbība, pieredzes un labās prakses apmaiņa.
5. Profesionālās pilnveides rezultātā tiek uzlabota mācību procesa kvalitāte un izglītojamo individuālās izaugsmes veicināšana.

	
	Kvalitatīvi sasniedzamie rezultāti:   
1. 100% pedagogu piedalās profesionālās kompetences pilnveidē atbilstoši individuālajām prioritātēm.
2. 100% pedagogu gada laikā īsteno vismaz vienu profesionālās pilnveides rezultātā apgūtu pieeju vai metodi praksē.
3. 100% pedagogu veic savas profesionālās izaugsmes izvērtējumu.
4. Mācību gada laikā tiek organizēti pieredzes un labās prakses apmaiņas pasākumi.

	
	Veicamās darbības:   
1. Apzināt pedagogu profesionālās pilnveides vajadzības un individuālās izaugsmes prioritātes.
2. Plānot un īstenot profesionālās kompetences pilnveidi atbilstoši noteiktajām prioritātēm.
3. Veicināt apgūto zināšanu un metožu izmantošanu ikdienas mācību procesā.
4. Organizēt pedagogu pieredzes un labās prakses apmaiņu.
5. Regulāri izvērtēt profesionālās pilnveides ietekmi uz mācību procesa kvalitāti.
	Dati, kas par to liecina:   
1. Pedagogu profesionālās kompetences pilnveides plāni.
2. Dati VIIS (pedagogu izglītība)
3. Mācību procesa vērojumi.
4. Pedagogu pieredzes un labās prakses apmaiņas materiāli.
5. Pedagoģiskās padomes sēžu protokoli.





	KATEGORIJA – IEKĻAUJOŠA VIDE

	Elements
	Plānotie sasniedzamie rezultāti un ieviešanas gaita

	PRIORITĀTE- 2026./27.m.g. Iekļaujoša, fiziski un emocionāli droša izglītības iestādes vide.

	
Drošība un psiholoģiskā labklājība
	Kvalitatīvi sasniedzamie rezultāti:   
1. Izglītības iestādē ir izveidota fiziski un emocionāli droša, iekļaujoša un cieņpilna vide, kurā ikviens izglītojamais un darbinieks jūtas pieņemts, uzklausīts un respektēts.
2. Izglītojamie izprot drošas uzvedības, savstarpējās cieņas un atbildības principus, spēj atpazīt emocionāli nedrošas situācijas un zina, kur un pie kā vērsties pēc palīdzības.
3. Tiek savlaicīgi identificētas un risinātas konfliktsituācijas, mobinga, emocionālās vardarbības un diskriminācijas riski.
4. Pedagogi mērķtiecīgi izmanto iekļaujošas un pozitīvas uzvedības veicināšanas metodes, veidojot labvēlīgas attiecības ar izglītojamajiem.
5. Izglītības iestādē tiek nodrošināta vienota pieeja drošības, uzvedības un emocionālās labklājības jautājumu risināšanā.
6. Vecāki/likumiskie pārstāvji tiek iesaistīti bērna emocionālās labklājības un drošības jautājumu risināšanā.

	
	Kvantitatīvi sasniedzamie rezultāti:
1. Vismaz 85 % izglītojamo vecāku aptaujās norāda, ka viņu bērns izglītības iestādē jūtas fiziski un emocionāli droši.
2. Vismaz 90 % izglītojamo zina, pie kā vērsties gadījumos, kad saskaras ar vardarbību, mobingu, konfliktu vai citu apdraudējumu.
3. 100 % grupu vismaz reizi semestrī aktualizē drošības, savstarpējo attiecību, emocionālās labklājības un rīcības krīzes situācijās jautājumus.
4. Vismaz 90 % pedagogu un atbalsta personāla piedalās profesionālās pilnveides pasākumos par iekļaujošu izglītības vidi, emocionālo labklājību, konfliktu risināšanu un vardarbības prevenciju.
5. Vismaz 85 % vecāku/likumisko pārstāvju piedalās izglītības iestādes organizētajos pasākumos vai aptaujās, kas saistīti ar bērnu drošību un psiholoģisko labklājību

	
	PRIORITĀTE-2029./30.m.g. Veselīga dzīvesveida popularizēšana, dzīvojot mūsdienu dinamiski mainīgajā sabiedrībā.

	
	Kvalitatīvi sasniedzamie rezultāti:  
1. Izglītojamajiem ir izpratne par veselīga dzīvesveida nozīmi fiziskās, emocionālās un sociālās labklājības nodrošināšanā.
2. Izglītojamie ikdienā pilnveido veselīgus dzīvesveida paradumus – sabalansētu uzturu, regulāras fiziskās aktivitātes, personīgo higiēnu, kvalitatīvu miegu un emocionālo pašsajūtu.
3. Izglītojamie prot pieņemt atbildīgus lēmumus, kas saistīti ar savu veselību un drošību.
4. Izglītības iestādē tiek veidota vide, kas motivē un atbalsta aktīvu, veselīgu un atbildīgu dzīvesveidu.
5. Veicināta izglītojamo, pedagogu un ģimeņu iesaiste veselīga dzīvesveida popularizēšanā.

	
	Kvantitatīvi sasniedzamie rezultāti:
1. Vismaz 90 % 2.,3.posma izglītojamo spēj nosaukt un izskaidrot veselīga dzīvesveida pamatprincipus.
2. Vismaz 85 % izglītojamo regulāri iesaistās fiziskajās aktivitātēs un aktīvās atpūtas pasākumos.
3. 100 % grupu mācību gada laikā īsteno vismaz 2 aktivitātes par veselīgu uzturu, fiziskajām aktivitātēm, emocionālo labklājību vai drošu dzīvesveidu.
4. Mācību gada laikā tiek organizēti vismaz 4 kopīgi veselīga dzīvesveida veicināšanas pasākumi.
5. Vismaz 80 % likumisko pārstāvju tiek iesaistīti vai informēti par izglītības iestādes īstenotajām veselīga dzīvesveida aktivitātēm.

	
	Veicamās darbības:
1. Regulāri izvērtēt izglītojamo fizisko un emocionālo drošību, psiholoģisko labklājību un veselīga dzīvesveida paradumus.
2. Organizēt nodarbības un aktivitātes par drošību, savstarpējo cieņu, emocionālo labklājību, veselīgu uzturu, fiziskajām aktivitātēm un digitālo līdzsvaru.
3. Veicināt ikdienas fiziskās aktivitātes, veselīgus paradumus un aktīvu dzīvesveidu.
4. Pilnveidot pedagogu un atbalsta personāla kompetenci iekļaujošas, drošas un veselību veicinošas vides veidošanā.
5. Regulāri izvērtēt īstenoto pasākumu rezultātus un pilnveidot turpmāko darbu.
	Dati, kas par to liecina:   
1. Vecāku un  darbinieku aptauju rezultāti.
2. Nodarbību, pasākumu un aktivitāšu plāni, norises dokumentācija, scenāriji.


	PRIORITĀTE- 2027./28.m.g.  Pedagogu un vecāku sadarbība drošas, atbalstošas un iekļaujošas izglītības vides veidošanā, kas veicina  ikviena izglītojamā attīstību  un izaugsmi.

	Pieejamība
	Kvalitatīvi sasniedzamie rezultāti:   
1. Izglītības iestādē ir izveidota atvērta, pieejama un uz sadarbību vērsta vide, kurā vecāki un pedagogi kopīgi rūpējas par izglītojamo attīstību un labbūtību.
2. Vecākiem ir pieejama savlaicīga informācija par izglītojamā mācību sasniegumiem, attīstību, vajadzībām un iespējām saņemt atbalstu.
3. Pedagogi un vecāki sadarbojas, savlaicīgi identificējot izglītojamā individuālās vajadzības un vienojoties par atbilstošiem atbalsta pasākumiem.
4. Tiek veicināta vecāku līdzdalība izglītības iestādes dzīvē un lēmumos, kas saistīti ar izglītojamo labbūtību un attīstību.

	
	Kvantitatīvi sasniedzamie rezultāti:
1. Vismaz 85 % vecāku/likumisko pārstāvju aptaujās norāda, ka informācija par izglītojamā attīstību, sasniegumiem un vajadzībām ir pieejama un saprotama.
2. Vismaz 90 % vecāku/likumisko pārstāvju piedalās individuālajās sarunās, vecāku sapulcēs, aptaujās vai citās sadarbības aktivitātēs.
3. 100 % gadījumu, kad izglītojamajam konstatētas būtiskas attīstības, mācību vai uzvedības grūtības, tiek nodrošināta savlaicīga sadarbība ar vecākiem un nepieciešamo atbalsta pasākumu plānošana.
4. Vismaz 90 % pedagogu pozitīvi novērtē sadarbību ar izglītojamo vecākiem.
5. Mācību gada laikā tiek īstenoti vismaz 3 pasākumi, kas veicina pedagogu, vecāku un izglītojamo sadarbību.

	
	Veicamās darbības:   
1. Pilnveidot informācijas apriti un pieejamus saziņas veidus starp pedagogiem un vecākiem.
2. Regulāri organizēt individuālās sarunas, vecāku sapulces, konsultācijas un kopīgus pasākumus.
3. Veicināt vecāku iesaisti izglītības iestādes aktivitātēs un lēmumu pieņemšanā.
4. Savlaicīgi identificēt izglītojamo individuālās vajadzības un kopīgi ar vecākiem plānot nepieciešamo atbalstu.
5. Pilnveidot pedagogu kompetenci efektīvā komunikācijā un sadarbībā ar ģimeni.
	Dati, kas par to liecina:   
1. Vecāku un pedagogu aptauju rezultāti un pedagogu pašvērtējumi.
2. Vecāku sapulču, individuālo sarunu, konsultāciju un pasākumu apmeklējuma dati.
3. Saziņas un sadarbības dokumentācija.
4. Individuālo sarunu ar vecākiem protokoli.
5. Izglītības iestādes pašvērtēšanas dati.

	PRIORITĀTE- 2026./27.m.g.-2029./30.m.g. Mērķtiecīga mācību materiālās bāzes atjaunināšana, pilnveide, modernizācija atbilstoši izvirzītajām prioritātēm, kas vērsta uz izglītojamo pašvadītas mācīšanās prasmju attīstību.

	Infrastruktūra un resursi
	Kvalitatīvi sasniedzamie rezultāti:
1. Mācību materiālā bāze tiek regulāri izvērtēta un pilnveidota atbilstoši izglītības iestādes attīstības prioritātēm.
2. Izglītības iestādē ir mūsdienīga, pieejama un izglītības vajadzībām atbilstoša mācību materiālā un tehnoloģiskā bāze.
3. Mācību resursi tiek mērķtiecīgi izvēlēti un izmantoti, lai veicinātu izglītojamo patstāvību, iniciatīvu, kritisko domāšanu un pašvadītu mācīšanos.
4. Pedagogi efektīvi izmanto pieejamos digitālos un praktiskos mācību resursus, pielāgojot tos izglītojamo vecumposmam, vajadzībām un spējām.
5. Nodrošināta resursu pieejamība ikvienam izglītojamajam, tostarp izglītojamajiem ar individuālām mācīšanās vajadzībām.

	
	Kvantitatīvi sasniedzamie rezultāti:
1. Katru mācību gadu veikta mācību materiālās bāzes un resursu nepieciešamību izvērtēšana, nosakot nākamā perioda prioritātes.
2. Līdz 2029./30. m.g. pilnveidota mācību materiālā un tehnoloģiskā bāze atbilstoši izglītības iestādes noteiktajām vajadzībām.
3. 100% pedagogu regulāri izmanto pieejamos digitālos un praktiskos mācību resursus.
4. 100 % grupu mācību procesā izmanto resursus, kas veicina izglītojamo patstāvību un pašvadītu mācīšanos.

	
	Veicamās darbības:   
1. Regulāri izvērtēt esošās mācību materiālās bāzes, tehnoloģiju un digitālo resursu atbilstību izglītības vajadzībām.
2. Izstrādāt ikgadēju resursu atjaunošanas un papildināšanas plānu, sasaistot to ar izglītības iestādes prioritātēm.
3. Iegādāties mūsdienīgus mācību, digitālos un praktiskos resursus, kas veicina pašvadītu mācīšanos.
4. Pilnveidot pedagogu prasmes efektīvā digitālo un mācību resursu izmantošanā.
5. Veidot un papildināt izglītojamo patstāvīgam darbam pieejamu mācību materiālu un resursu klāstu.
	Dati, kas par to liecina:   
1. Budžeta tāme un izpilde.
2. Inventarizācijas saraksti.
3. Pedagogu aptauju, pašvērtējumu un nodarbību vērojumu rezultāti.




	KATEGORIJA – LABA PĀRVALDĪBA

	Elements
	Plānotie sasniedzamie rezultāti un ieviešanas gaita

	PRIORITĀTE - 2026./27.m.g. Saliedēta, atbalstoša un profesionāli vienota pedagogu komanda, 
kas veiksmīgi sadarbojas ar ģimenēm un kopīgi strādā iestādes izvirzīto prioritāšu sasniegšanai.

	Atbalsts un sadarbība
	Kvalitatīvi sasniedzamie rezultāti:   
1. Pedagogi sadarbojas kā vienota profesionāla komanda, regulāri daloties pieredzē, labās prakses piemēros un kopīgi meklējot risinājumus aktuālām pedagoģiskām situācijām.
2. Iestādē ir izveidota savstarpēji atbalstoša un cieņpilna sadarbības vide, kurā pedagogi jūtas uzklausīti, novērtēti un motivēti profesionālajai izaugsmei.
3. Pedagogi vienoti izprot iestādes prioritātes, mērķus un sasniedzamos rezultātus un savā ikdienas darbā tos mērķtiecīgi īsteno.
4. Pilnveidota pedagogu sadarbība ar Izglītojamo ģimenēm – informācijas apmaiņa ir regulāra, savlaicīga un uz risinājumu vērsta.
5. Ģimenes tiek iesaistītas izglītojamo attīstības un mācību sasniegumu veicināšanā, veidojot partnerībā balstītu sadarbību starp pedagogiem un vecākiem.
6. Pedagogi regulāri izvērtē sadarbības efektivitāti un nepieciešamības gadījumā vienojas par turpmākiem uzlabojumiem.
7. Iestādē tiek veicināta profesionālās pieredzes pārnese un savstarpēja mācīšanās, izmantojot pedagogu sanāksmes, metodisko darbu, pieredzes apmaiņu un kolēģu atbalstu.

	
	Kvantitatīvi sasniedzamie rezultāti:
1. 100 % pedagogu regulāri iesaistās kopīgās profesionālās sadarbības un pieredzes apmaiņas aktivitātēs.
2. 1 reizi mēnesī tiek organizēta pedagogu profesionālās sadarbības aktivitāte.
3. Vismaz 80 % pedagogu gada noslēguma aptaujā atzīst, ka iestādē saņem pietiekamu kolēģu un vadības atbalstu profesionālajā darbībā.
4. 100 % pedagogu izprot iestādes prioritātes un var identificēt savu ieguldījumu to īstenošanā.
5. 94 % ģimeņu iesaistās iestādes organizētajās sadarbības un informācijas apmaiņas aktivitātēs.
6. Vismaz 85 % ģimeņu pozitīvi novērtē sadarbību un komunikāciju ar pedagogiem.
7. Katras grupas pedagogi vismaz 1 reizi semestrī kopīgi izvērtē sadarbību ar ģimenēm un vienojas par nepieciešamajiem uzlabojumiem.

	
	PRIORITĀTE-2029./30.m.g. Iestādes sadarbība ar vecākiem,  pašvaldību, vietējo kopienu kvalitatīvas izglītības nodrošināšanai.

	
	Kvalitatīvi sasniedzamie rezultāti:  
1.  Iestāde veido mērķtiecīgu, savstarpēji cieņpilnu un uz izglītojamā  interesēm vērstu sadarbību ar vecākiem, pašvaldību un vietējo kopienu.
2. Vecāki tiek uztverti kā nozīmīgi sadarbības partneri izglītojamo attīstības un kvalitatīvas izglītības nodrošināšanā un tiek regulāri iesaistīti iestādes dzīvē.
3. Pilnveidota informācijas aprite un komunikācija starp iestādi, ģimenēm un pašvaldību, nodrošinot savlaicīgu, saprotamu un abpusēju informācijas apmaiņu.
4. Iestāde sadarbojas ar pašvaldību un vietējās kopienas organizācijām, izmantojot pieejamos resursus un iespējas izglītojamo izglītības, attīstības un pilsoniskās līdzdalības veicināšanai.
5. Izglītojamajiem tiek nodrošinātas daudzveidīgas iespējas iepazīt un iesaistīties vietējās kopienas dzīvē, kultūrā, tradīcijās un norisēs.
6. Iestāde regulāri apkopo un izvērtē vecāku, pašvaldības un sadarbības partneru ieteikumus, izmantojot tos izglītības procesa un iestādes darbības pilnveidei.
7. Izveidota ilgtspējīga sadarbības sistēma, kurā iestādes, ģimenes, pašvaldības un vietējās kopienas kopīgā darbība sekmē izglītojamo labbūtību un kvalitatīvas izglītības nodrošināšanu.

	
	Kvantitatīvi sasniedzamie rezultāti:
1. Vismaz 85 % vecāku pozitīvi novērtē sadarbību un komunikāciju ar iestādi.
2. 90 % vecāku mācību gada laikā piedalās vismaz vienā iestādes organizētā pasākumā, aktivitātē vai sadarbības pasākumā.
3. Mācību gada laikā tiek īstenotas vismaz 4 kopīgas aktivitātes ar vecākiem, pašvaldību vai vietējās kopienas pārstāvjiem.
4. Vismaz 3 sadarbības partneri no pašvaldības vai vietējās kopienas tiek iesaistīti izglītojamo izglītojošās, kultūras, sporta vai sabiedriskās aktivitātēs.
5. 2 reizes mācību gadā tiek organizētas kopīgas aktivitātes, kas veicina izglītojamo piederības sajūtu savai vietējai kopienai.
6.  75 % vecāku iesaistās atgriezeniskās saites sniegšanā par iestādes darbu un izglītības procesa kvalitāti.
7. 1 reizi mācību gadā tiek veikta vecāku aptauja par sadarbības kvalitāti un izglītības procesa nodrošinājumu, un tās rezultāti tiek izmantoti iestādes darba pilnveidē.
8. Mācību gada beigās tiek izvērtēti sadarbības ar vecākiem, pašvaldību un vietējo kopienu rezultāti un noteikti turpmākie sadarbības pilnveides pasākumi.

	
	Veicamās darbības:   
1. Regulāri organizēt pedagogu profesionālās sadarbības, pieredzes apmaiņas un pilnveides aktivitātes.
2. Kopīgi plānot un izvērtēt iestādes prioritāšu īstenošanu, veicinot vienotu izpratni un atbildību.
3. Pilnveidot sadarbību un informācijas apriti ar izglītojamo ģimenēm, iesaistot vecākus iestādes dzīvē.
4. Regulāri apkopot un izmantot vecāku atgriezenisko saiti iestādes darba pilnveidei.
5. Veidot un attīstīt sadarbību ar pašvaldību un vietējās kopienas organizācijām.
6. Īstenot kopīgas izglītojošas, kultūras un sabiedriskās aktivitātes, veicinot izglītojamo piederību vietējai kopienai.
7. Regulāri izvērtēt sadarbības rezultātus un plānot turpmākos uzlabojumus.
	Dati, kas par to liecina:  
1. Gada darba plāns.
2. Anketas, to dati.
3. Publikācijas.


	PRIORITĀTE- 2027./28.m.g. Izglītojamo, darbinieku un vecāku labbūtības nodrošināšana iestādē.

	Vadības profesionālā darbība
	Kvalitatīvi sasniedzamie rezultāti: 
1. Iestādē veidota droša, atbalstoša un emocionāli labvēlīga vide izglītojamajiem, darbiniekiem un vecākiem.
2. Izglītojamie jūtas droši, piederīgi un uzklausīti, ikdienā saņemot nepieciešamo emocionālo un pedagoģisko atbalstu.
3. Darbiniekiem nodrošināti labvēlīgi darba apstākļi, savstarpējs atbalsts un iespējas profesionālajai izaugsmei.
4. Veidota cieņpilna un uz sadarbību vērsta komunikācija starp izglītojamajiem, darbiniekiem un vecākiem.
5. Iestādē tiek savlaicīgi identificētas labbūtības vajadzības un īstenoti atbalsta pasākumi.
6. Labbūtības izvērtēšanas rezultāti tiek izmantoti iestādes darba un vides pilnveidošanai.

	
	Kvantitatīvi sasniedzamie rezultāti:
1. Vismaz 85 % darbinieku pozitīvi novērtē darba vidi, savstarpējo sadarbību un saņemto atbalstu.
2. Vismaz 85 % vecāku pozitīvi novērtē iestādes vidi, komunikāciju un izglītojamieam  nodrošināto atbalstu.
3. Mācību gada laikā īstenotas vismaz 3 labbūtības veicinošas aktivitātes izglītojamajiem, darbiniekiem un/vai vecākiem.
4. 100 % konstatēto labbūtības problēmsituāciju tiek izvērtētas un nepieciešamības gadījumā nodrošināts atbilstošs atbalsts.
5. Vismaz 1 reizi mācību gadā tiek veikta darbinieku un vecāku labbūtības izvērtēšana.

	
	Veicamās darbības:   
1. Veikt izglītojamo, darbinieku un vecāku labbūtības vajadzību izpēti un regulāru izvērtēšanu.
2. Pilnveidot drošu, emocionāli atbalstošu un iekļaujošu iestādes vidi.
3. Īstenot labbūtību veicinošas aktivitātes izglītojamajiem, darbiniekiem un vecākiem.
4. Nodrošināt savlaicīgu individuālu atbalstu, nepieciešamības gadījumā piesaistīt atbalsta speciālistus.
5. Veicināt cieņpilnu komunikāciju, savstarpēju atbalstu un sadarbību.
6. Izvērtēt iegūtos datus un plānot nepieciešamos uzlabojumus.
	Dati, kas par to liecina:   
1. Darbinieku un vecāku aptauju rezultāti.
2. Supervīzijas.
3. Skaņu meditācijas piedāvājums.
4. Mācību ekskursijas.
5. Kolektīva saliedēšanas pasākumi.

	PRIORITĀTE- 2028./29.m.g. Visu iesaistīto mērķgrupu efektīva savstarpējā komunikācija – 
pamats mērķtiecīgai un efektīvai izglītības  iestādes attīstībai un izglītības kvalitātes nodrošināšanai.

	Finanšu un administratīvā efektivitāte
	Kvalitatīvi sasniedzamie rezultāti:   
1. Iestādē izveidota atvērta, cieņpilna un uz sadarbību vērsta komunikācijas vide.
2. Visām iesaistītajām mērķgrupām – izglītojamajiem, pedagogiem, darbiniekiem, vecākiem un vadībai  ir pieejama savlaicīga, saprotama un aktuāla informācija.
3. Izmantotie komunikācijas veidi un kanāli ir mērķgrupām saprotami, pieejami un atbilstoši to vajadzībām.
4. Iegūtā informācija un atgriezeniskā saite tiek izmantota lēmumu pieņemšanā, iestādes darbības pilnveidē un izglītības kvalitātes nodrošināšanā.
5. Samazinās komunikācijas nepilnību radīti pārpratumi un problēmsituācijas, uzlabojas sadarbības efektivitāte.

	
	Kvantitatīvi sasniedzamie rezultāti:
1. Vismaz 90 % pedagogu un darbinieku pozitīvi novērtē informācijas aprites un savstarpējās komunikācijas kvalitāti.
2. Vismaz 85 % vecāku pozitīvi novērtē saņemtās informācijas savlaicīgumu, saprotamību un pieejamību.
3. Vismaz 90 % mērķgrupu aptaujā norāda, ka zina, kur un kā saņemt iestādei aktuālo informāciju.
4. 100 % saņemto priekšlikumu tiek izvērtēti un, ja nepieciešams, izmantoti iestādes darba pilnveidē.

	
	Veicamās darbības:   
1. Izvērtēt esošos komunikācijas veidus un kanālus un pilnveidot tos atbilstoši mērķgrupu vajadzībām, nodrošinot regulāru un savlaicīgu informācijas apriti.
2. Veicināt cieņpilnu komunikācijas kultūru iestādē.
3. Organizēt tikšanās, sarunas un citas aktivitātes savstarpējās komunikācijas un sadarbības pilnveidei.
4. Regulāri apkopot un analizēt mērķgrupu priekšlikumus un atgriezenisko saiti.
5. Izmantot iegūtos datus iestādes darbības un izglītības kvalitātes pilnveidei.
	Dati, kas par to liecina:   
1. Mērķgrupu anketēšanas rezultāti.
2. Saņemto priekšlikumu un ierosinājumu uzskaite un izvērtējums.
3. Iestādes ikgadējā pašvērtējuma dati.




V. IZGLĪTĪBAS IESTĀDES DIBINĀTĀJA NOTEIKTIE UZDEVUMI IESTĀDES VADĪTĀJAM 2025.- 2028.gadam

1. Deleģēt pienākumus un atbildību darbiniekiem, iesaistot visas mērķgrupas iestādes pārvaldībā.
2. Īstenot pedagogu profesionālo pilnveidi pedagoģisko inovāciju jomā.
3. Veicināt izglītības iestādē pedagogu iesaisti profesionālās darbības kvalitātes novērtēšanas procesā.
4. Mērķtiecīgi īstenot pieredzes apmaiņu ar citu novadu pirmsskolām, popularizējot pedagoģiskā darba pieredzi masu mēdijos.
5. Rast iespēju dalībai valsts un starptautiska mēroga izglītības projektos.

VI. AUDZINĀŠANAS DARBA PRIORITĀRIE UZDEVUMI
	
1. Tikumu izkopšana un pielietošana ikdienā.
Veicināt izglītojamo būtiskāko tikumu – atbildības, drosmes, uzņēmības, mērķtiecības, centības, savaldības, mērenības, tolerances, laipnības, līdzcietības, taisnīguma un solidaritātes – izkopšanu un praktisku pielietošanu ikdienas situācijās (grupas kārtības noteikumu izstrāde un pārrunāšana; vērtībizglītības un tikumiskās audzināšanas īstenošana; PROMEHS un Džimbas nodarbības; STOP 4–7; klusuma un apzinātības vingrinājumi; tikumu izkopšana caur literārajiem darbiem un ikdienas situācijām). Īpašu vērību piegriežot 3 tikumiem: 1. Attieksme- Līdzcietība (attīsta empātiju, vēlmi iejusties otra pārdzīvojumos un aktīvs atbalsts. 2. Cieņa- Laipnība (vēlība, atsaucība pret citiem, pieklājība), 3.Sadarbība- Solidaritāte ( savstarpējs atbalsts un rīcības saskaņotība, rūpes par savu, citu un kopīgu labumu, demokrātisks dialogs ar citiem. Sarunājas, sadarbojas, dara kopā)

2. Ģimenes vērtību un piederības veicināšana.
Stiprināt izglītojamo izpratni par ģimeni kā nozīmīgu vērtību, veicinot bērnu, vecāku un vecvecāku iesaisti izglītības iestādes dzīvē un kopīgu tradīciju veidošanā (Tēva dienas aktivitātes; Ģimenes svētki; Ziemassvētku pasākums kopā ar vecākiem; Vecvecāku pēcpusdiena; mācību ekskursijas kopā ar vecākiem; vecāku profesiju popularizēšana; vecāku sapulces un kopsapulces; kopīgas izstādes un radošās aktivitātes).

3. Patriotisma, tradīciju un kultūras vērtību izkopšana.
Veidot izglītojamo piederības sajūtu Latvijai, iepazīstot valsts vēsturi, kultūras mantojumu, tautas tradīcijas un gadskārtu svētkus (Latvijas valsts dzimšanas diena; Baltā galdauta svētki; Miķeļdiena; Mārtiņdiena; Ziemassvētki; Meteņi; tautasdziesmu rīti; muzeju un bibliotēku apmeklējumi;  pagasta, novada, Latvijas  izzināšana; “Pasaciņas” tradīcijas un dzimšanas diena).



VII. ATTĪSTĪBAS PLĀNA IZPILDES MONITORINGS

Attīstības stratēģijas darbības periodā izstrādā ikgadēju rīcības plānu, kas nosaka izvirzīto prioritāšu, mērķu un tiem pakārtotu uzdevumu īstenošanai paredzētās darbības. Rīcības plāns nosaka tajā plānoto pasākumu atbildīgos, iesaistītās puses un īstenošanas termiņus. Ikgadējo rīcības plānu līdz katra mācību gada sākumam izskata iestādes Pedagoģiskās padomes un Iestādes padomes sēdēs, izvērtējot konkrētā mācību gadā noteikto prioritāšu un uzdevumu īstenošanu. Izglītības iestāde vismaz reizi mācību gadā aktualizē stratēģisko mērķu rezultatīvo rādītāju statusu un analizē to ietekmējošos faktorus. Plānošanas perioda noslēgumā iestāde izstrādā un normatīvo aktu noteiktajā kārtībā saskaņo nākamo attīstības plānu ar dibinātāju.

	IZSKATĪTS
Pedagoģiskās padomes 28.08.2026. sēdē
(protokols Nr.3.,2.p.)
	IZSKATĪTS
Iestādes Padomes 31.08.2026. sēdē
(protokols Nr.1.,1.p.)





SASKAŅOTS
Madonas novada pašvaldības domes 29.09.2026. sēdē
(lēmums Nr. 545, (protokols Nr. 13, 30. p.))

